CELEX: 32011D0301
Language: mt
Date: 2011-05-23 00:00:00
Title: Deċiżjoni ta' Implimentazzjoni tal-Kunsill 2011/301/PESK tat- 23 ta' Mejju 2011 li timplimenta d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja

24.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 136/87
            
         DEĊIŻJONI TA' IMPLIMENTAZZJONI TAL-KUNSILL 2011/301/PESK
   tat-23 ta' Mejju 2011
   li timplimenta d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill 2010/639/PESK tal-25 ta' Ottubru 2010 dwar miżuri restrittivi kontra ċerti uffiċjali tal-Bjelorussja (1), u b'mod partikolari l-Artikolu 4(1) tagħha,
   Billi:
   
               (1)
            
            
               Fil-25 ta’ Ottubru 2010, il-Kunsill adotta d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja.
            
         
               (2)
            
            
               Fid-dawl tal-gravità tas-sitwazzjoni fil-Bjelorussja, għandhom jiġu inklużi persuni addizzjonali fil-lista ta' persuni soġġetti għall-miżuri restrittivi kif imniżżla fl-Anness IIIA tad-Deċiżjoni 2010/639/PESK,
            
         ADOTTA DIN ID-DEĊIŻJONI:
   Artikolu 1
   Il-persuni elenkati fl-Anness ta' din id-Deċiżjoni għandhom jinżiedu mal-lista li tinsab fl-Anness IIIA tad-Deċiżjoni 2010/639/PESK.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-23 ta’ Mejju 2011.
      
         
            Għall-Kunsill
         
         
            Il-President
         
         C. ASHTON
      
   
   
      (1)  ĠU L 280, 26.10.2010, p. 18.
   
      ANNESS
      
         PERSUNI MSEMMIJA FL-ARTIKOLU 1
      
      
                   
               
               
                  Ismijiet
                  Traskrizzjoni tal-ortografija Bjelorussa
                  Traskrizzjoni tal-ortografija Russa
               
               
                  Ismijiet (ortografija Bjelorussa)
               
               
                  Ismijiet (ortografija Russa)
               
               
                  Post u Data tat-Twelid
               
               
                  Pożizzjoni
               
            
                  1.
               
               
                  Shykarou, Uladzislau
                  Shikarov, Vladislav
               
               
                  Шыкароў Уладзiслаў
               
               
                  Шикаров Владислав
               
               
                   
               
               
                  Imħallef tal-Qorti Distrettwali Zheleznodorozhny ta' Vitebsk. Huwa kkundanna diversi manifestanti matul l-appell, minkejja l-fatt li huma ma kinux instabu ħatja mill-Qorti tal-Prim'Istanza.
               
            
                  2.
               
               
                  Merkul, Natallia Viktarauna
                  Merkul, Natalia Viktorovna
                  (Merkul, Natalya Viktorovna)
               
               
                  Меркуль Наталля Вiктараўна
               
               
                  Меркуль Наталья Викторовна
               
               
                  Data tat-twelid:
                  13.11.1964
               
               
                  Direttriċi tal-Iskola Sekondarja fil-Belt ta' Talkov, id-Distrett ta' Pukhovichi. Fis-27 ta' Jannar 2011 hija lliċenzjat lil Natalia Ilinich, għalliema rrispettata ħafna tal-iskola sekondarja minħabba l-fehmiet politiċi tagħha u l-parteċipazzjoni tagħha fl-avvenimenti tad-19 ta' Diċembru 2010.
               
            
                  3.
               
               
                  Akulich, Sviatlana Rastsislavauna
                  Okulich, Svetlana Rostislavovna
               
               
                  Акулiч Святлана Расцiславаўна
               
               
                  Окулич Светлана Ростиславовна
               
               
                  Data tat-twelid:
                  27.08.1948 jew 1949
               
               
                  Imħallef fil-Qorti tad-Distrett ta' Pukhovichi. Hija rrifjutat illegalment il-mozzjoni ta' Natalia Ilinich biex terġa' tingħata l-pożizzjoni tagħha ta' għalliema fl-Iskola Sekondarja fil-belt ta' Talkov.
               
            
                  4.
               
               
                  Pykina, Natallia
                  Pykina, Natalia
                  (Pykina, Natalya)
               
               
                  Пыкiна Наталля
               
               
                  Пыкина Наталья
               
               
                   
               
               
                  Imħallef tal-Qorti tad-Distrett ta' Partizanski li ttrattat il-każ ta' Likhovid. Hija kkundannat lis-Sur Likhovid, attivist ta' “Il-Moviment għall-Ħelsien” għal tliet snin u nofs f'ħabs ta' reġim strett.
               
            
                  5.
               
               
                  Mazouka, Siarhei
                  Mazovka, Sergei (Mazovko, Sergey)
               
               
                  Мазоўка Сяргей
               
               
                  Мазовка Сергей / Мазовко Сергей
               
               
                   
               
               
                  Prosekutur tal-każ Dashkevich-Lobov. Dmitri Dashkevich u Eduard Lobov, attivisti tal-Moviment taż-Żgħażagħ, ġew ikkundannati diversi snin ħabs għal “vandaliżmu”. Il-vera raġuni għall-priġunerija tagħhom kienet li huma t-tnejn ipparteċipaw attivament fil-kampanja elettorali f'Diċembru 2010, fejn appoġġaw wieħed mill-kandidati tal-oppożizzjoni.
               
            
                  6.
               
               
                  Aliaksandrau, Dzmitry Piatrovich
                  Aleksandrov, Dmitri Petrovich
               
               
                  Аляксандраў Дзмiтрый Пятровiч
               
               
                  Александров Дмитрий Петрович
               
               
                   
               
               
                  Imħallef tal-Qorti Ekonomika Suprema. Huwa kien sostenitur tal-projbizzjoni tal-istazzjon indipendenti “Autoradio”. (L-“Autoradio” ġie pprojbit minħabba li “xandar appelli għal irvellijiet tal-massa matul il-kampanja presidenzjali f'Diċembru 2010”. B'kuntratt li kien fis-seħħ, ir-radju kien qed jittrasmetti l-programm elettorali tas-Sur Sannikov, wieħed mill-kandidati tal-oppożizzjoni, waqt li jgħid “il-futur ser jiġi deċiż mhux fil-kċejjen, imma fil-pjazza!”).
               
            
                  7.
               
               
                  Vakulchyk, Valery
                  Vakulchik, Valeri
               
               
                  Вакульчык Валерый
               
               
                  Вакульчик Валерий
               
               
                   
               
               
                  Kap taċ-Ċentru Analitiku tal-Amministrazzjoni Presidenzjali, responsabbli għat-telekomunikazzjoni, inkluż il-monitoraġġ, l-iffiltrar, l-interċettazzjoni, il-kontroll u l-interferenza ta' diversi stazzjonijiet tal-komunikazzjoni, pereżempju l-internet.
               
            
                  8.
               
               
                  Chatviartkova, Natallia
                  Chetvertkova, Natalia
                  (Chetvertkova, Natalya)
               
               
                  Чатвярткова Наталля
               
               
                  Четверткова Наталья
               
               
                   
               
               
                  Imħallef tal-Qorti Distrettwali Partizanski ta' Minsk. Hija ttrattat il-proċess tal-ex kandidat presidenzjali Andrei Sannikov, l-attivista tas-soċjetà ċivili Ilia Vasilevich, Fedor Mirzoianov, Oleg Gnedchik u Vladimir Yeriomenok. Il-mod tagħha kif tmexxi l-proċess huwa ksur ċar tal-Kodiċi tal-Proċedura Penali. Hija sostniet l-użu ta' evidenza u ta' testimonjanzi irrilevanti għall-persuni akkużati kontrihom.
               
            
                  9.
               
               
                  Bulash, Ala
                  Bulash, Alla
               
               
                  Булаш Ала
               
               
                  Булаш Алла
               
               
                   
               
               
                  Imħallef tal-Qorti Distrettwali Oktiabrski (Kastrichnitski) ta' Minsk. Hija ttrattat il-kawża ta' Pavel Vinogradov, Dmitri Drozd, Ales Kirkevich, Andrei Protasenia, Vladimir Homichenko. Il-mod tagħha kif tmexxi l-proċess huwa ksur ċar tal-Kodiċi tal-Proċedura Penali. Hija sostniet l-użu ta' evidenza u ta' testimonjanzi irrilevanti għall-persuni akkużati kontrihom.
               
            
                  10.
               
               
                  Barovski Aliaksandr Genadzevich
                  Borovski Aleksandr Gennadievich
               
               
                  Бароўскi Аляксандр Генадзевiч
               
               
                  Боровский Александр Геннадиевич
               
               
                   
               
               
                  Prosekutur pubbliku tal-Qorti Distrettwali Oktiabrski (Kastrichnitski) ta' Minsk. Huwa ttratta l-kawża ta' Pavel Vinogradov, Dmitri Drozd, Ales Kirkevich, Vladimir Homichenko. L-akkuża ppreżentata minnu għandha motivazzjoni politika imminenti u hija ksur ċar tal-Kodiċi tal-Proċedura Penali. Hija bbażata fuq klassifikazzjoni żbaljata tal-avvenimanti tad-19 ta' Diċembru 2010, mhux sostnuta b'evidenzi, provi u testimonjanzi tax-xhieda.
               
            
                  11.
               
               
                  Simanouski Dmitri Valerevich
                  Simanovski Dmitri Valerievich
               
               
                  Сiманоўскi Дмiтрый Валер'евiч
               
               
                  Симановский Дмитрий Валериевич
               
               
                   
               
               
                  Prosekutur pubbliku tal-Qorti Distrettwali Pervomaiski ta' Minsk. Huwa ttratta l-kawża ta' Dmitri Bondarenko. L-akkuża ppreżentata minnu għandha motivazzjoni politika imminenti u hija ksur ċar tal-Kodiċi tal-Proċedura Penali. Hija bbażata fuq klassifikazzjoni żbaljata tal-avvenimanti tad-19 ta' Diċembru 2010, mhux sostnuta b'evidenzi, provi u testimonjanzi tax-xhieda.
               
            
                  12.
               
               
                  Brysina, Zhanna
                  Brysina, Zhanna (Brisina, Zhanna)
               
               
                  Брысiна Жанна
               
               
                  Брысина Жанна / Брисина Жанна
               
               
                   
               
               
                  Imħallef tal-Qorti Distrettwali Zavodskoi ta' Minsk li jittratta l-kawża ta' Khalip Irina, Martselev Sergei, Severinets Pavel, rappreżentanti pendenti tas-soċjetà ċivili. Il-mod tagħha kif tmexxi l-proċess huwa ksur ċar tal-Kodiċi tal-Proċedura Penali. Hija sostniet l-użu ta' evidenza u ta' testimonjanzi irrilevanti għall-persuni akkużati kontrihom.
               
            
                  13.
               
               
                  Zhukovski, Sergei Konstantynovych
               
               
                  Жукоўскi Сяргей Канстанцiнавiч
               
               
                  Жуковский, Сергей Константинович
               
               
                   
               
               
                  Prosekutur pubbliku tal-Qorti Distrettwali Zavodskoi ta' Minsk li jittratta l-kawża ta' Khalip Irina, Martselev Sergei, Severinets Pavel, rappreżentanti pendenti tas-soċjetà ċivili. L-akkuża ppreżentata minnu għandha motivazzjoni politika imminenti u hija ksur ċar tal-Kodiċi tal-Proċedura Penali. Hija bbażata fuq klassifikazzjoni żbaljata tal-avvenimanti tad-19 ta' Diċembru 2010, mhux sostnuta b'evidenzi, provi u testimonjanzi tax-xhieda.